Texnik jihatdan tartibga solish agentligining vakolatlari belgilandi

Prezidentning “O‘zbekiston Respublikasi Investitsiyalar va tashqi savdo vazirligi huzuridagi O‘zbekiston texnik jihatdan tartibga solish agentligi faoliyatini tashkil etish chora-tadbirlari to‘g‘risida”gi qarori qabul qilindi.
Investitsiyalar va tashqi savdo vazirligi huzuridagi O‘zbekiston texnik jihatdan tartibga solish agentligining (keyingi o‘rinlarda - Agentlik) quyidagi qo‘shimcha vakolatlari belgilandi:
Quyidagilar tasdiqlandi:
Agentlik bosh direktori Vazirlar Mahkamasi tomonidan investitsiyalar va tashqi savdo vazirining taqdimnomasiga asosan lavozimga tayinlanadi va lavozimidan ozod etiladi. U maqomi, mehnatga haq to‘lash, moddiy rag‘batlantirish, tibbiy va transport xizmat ko‘rsatish shartlari bo‘yicha vazirning birinchi o‘rinbosariga tenglashtiriladi.
Agentlik bosh direktori o‘rinbosarlari hamda uning tarkibidagi tizim tashkilotlari rahbarlari agentlik bosh direktori taqdimnomasiga asosan investitsiyalar va tashqi savdo vaziri tomonidan lavozimga tayinlanadi va lavozimidan ozod etiladi. Agentlik bosh direktorining birinchi o‘rinbosari lavozimiga o‘rindoshlik asosida Investitsiyalar va tashqi savdo vazirligi xodimini tayinlashga ruxsat etiladi.
Agentlik va Texnik jihatdan tartibga solish, standartlashtirish, sertifikatlashtirish va metrologiya sohasida davlat nazorati departamenti xodimlari mehnatga haq to‘lash shart-sharoitlariga ko‘ra Investitsiyalar va tashqi savdo vazirligi markaziy apparati xodimlariga tenglashtiriladi.
Quyidagilar bekor qilinadi:
Shuningdek, qonunchilik hujjatlarida muvofiqlikni baholash xizmatlarini ko‘rsatish uchun yagona idoralarni belgilashga (mudofaa va davlat xavfsizligini ta'minlash maqsadlaridan tashqari) yo‘l qo‘yilmaydi.
Quyidagilarga ruxsat beriladi:
Standartlashtirish, muvofiqlikni baholash, akkreditatsiya va metrologiya sohasida faoliyat yurituvchi xodimlarga oylik ish haqi to‘lanishida, tegishli yo‘nalish bo‘yicha xalqaro va xorijiy tashkilotlarning bilim darajasini tasdiqlovchi sertifikatiga ega bo‘lganda:
Agentlikka 2021 yil 1 avgustga qadar standartlashtirish sohasidagi normativ hujjatlarni xalqaro standartlar bilan yangilashni to‘liq yakunlash topshirildi. Ishlab chiqarish korxonalariga 2023 yil 1 yanvarga qadar yangi standartlarga o‘tish muddati belgilanadi va amaldagi standartlardan foydalanishga ruxsat beriladi.